Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data tas-7 ta' Mejju 2019, li qiegħda tiġi riprodotta fil-lingwa awtentika fil-paġni ta' wara dan is-sommarju, il-Kummissjoni nnotifikat lid-Danimarka u lill-Iżvezja bid-deċiżjoni tagħha li tibda l-proċedura msemmija fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-miżuri msemmija aktar 'il fuq. Il-partijiet interessati jistgħu jressqu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra segwenti, f'dan l-indirizz: Dawn il-kummenti se jiġu trażmessi lid-Danimarka u l-Iżvezja. Jista' jintalab bil-miktub li l-identità tal-parti interessata li tippreżenta l-kummenti tiġi ttrattata b'mod kunfidenzjali filwaqt li jingħataw ir-raġunijiet għal din it-talba. Fis-27 ta' Novembru 2017, Brancheorganisation for den danske vejgodstransport ("ITD") bagħtet ilment lill-Kummissjoni dwar għajnuna mill-Istat allegatament illegali mogħtija mid-Danimarka u l-Iżvezja lil Post Danmark. Fit-28 ta' Mejju 2018, il-Kummissjoni adottat deċiżjoni fil-Każ SA.47707. Id-Deċiżjoni tal-2018 tindirizza diversi allegati miżuri ta' għajnuna li tqajmu fl-ilment, għalkemm mhux kollha. Fid-deċiżjoni tal-2018 tħabbar li l-Kummissjoni kienet se tadotta deċiżjoni separata dwar il-miżuri li fadal, li huma s-suġġett ta' din id-deċiżjoni. Id-Deċiżjoni tikkonċerna tliet miżuri distinti, stabbiliti fi ftehim bejn id-Danimarka u l-Iżvezja tal-20 ta' Ottubru 2017: DKK 2,339 biljun (madwar EUR 313,2 miljun) imħallsa minn PostNord lil Post Danmark fl-4 ta' April 2018 (DKK 150 miljun), fit-18 ta' Ġunju 2018 (DKK 1,45 biljun) u fl-4 ta' Frar 2019 (DKK 739 miljun); SEK 267 miljun (madwar EUR 25 miljun) imħallsa mill-awtoritajiet Daniżi lil PostNord fl-10 ta' Diċembru 2018; kif ukoll SEK 400 miljun (madwar EUR 37,4 miljun) imħallsa mill-awtoritajiet Żvediżi lil PostNord fl-10 ta' Diċembru 2018. Post Danmark hija l-operatur postali nazzjonali fid-Danimarka u hija sussidjarja akkwiżita totalment ta' PostNord, li min-naħa tagħha hija proprjetà tal-Istat Żvediż (60 %) u ta' dak Daniż (40 %). Ix-xejriet ta' diġitalizzazzjoni ġenerali u ċ-ċirkostanzi speċifiċi fid-Danimarka wasslu għal tnaqqis rapidu fin-numru ta' ittri ttrattati minn Post Danmark: il-volum tal-ittri naqas bi kważi 75 % mill-2001 'l hawn, rata konsiderevolment ogħla minn dik ta' operaturi postali komparabbli fi Stati Membri oħra. B'riżultat ta' dan, Post Danmark ilha tagħmel telf mill-2012. Biex Post Danmark terġa' ssir ekonomikament vijabbli, il-Bord tad-Diretturi ta' PostNord żviluppa mudell ġdid ta' produzzjoni li għandu l-għan li jżid l-effiċjenza. Dan il-mudell ta' trasformazzjoni jinvolvi spejjeż għoljin ta' implimentazzjoni fuq perjodu ta' żmien qasir, relatati, pereżempju, mal-ispejjeż tas-sensja. L-injezzjonijiet ta' kapital għandhom jitqiesu f'dan id-dawl, jiġifieri jiżguraw li Post Danmark tkun tista' timplimenta l-mudell ta' trasformazzjoni tagħha filwaqt li ssaħħaħ il-pożizzjoni finanzjarja ta' PostNord, li tal-inqas fuq medda qasira ta' żmien hija affettwata b'mod negattiv minn dawn il-bidliet. Skont l-awtoritajiet Daniżi u Żvediżi, l-injezzjonijiet ta' kapital ma jikkostitwixxux għajnuna mill-Istat minħabba li twettqu skont il-prinċipju tal-operatur fl-ekonomija tas-suq (MEOP) u għalhekk ma jagħtu l-ebda vantaġġ lil PostNord jew Post Danmark. L-awtoritajiet Daniżi u Żvediżi ma invokaw l-ebda argument li juri l-kompatibbiltà tal-miżuri inkwistjoni. Il-Kummissjoni tqis li l-injezzjoni ta' kapital minn PostNord tikkostitwixxi riżorsi tal-Istat imputabbli lill-Istati Daniżi u Żvediżi, li din l-injezzjoni ta' kapital hija selettiva, u li tista' tfixkel il-kompetizzjoni u taffettwa l-kummerċ bejn l-Istati Membri. Il-Kummissjoni għad għandha dubji dwar jekk il-miżura twettqitx skont il-prinċipju tal-MEOP, u għalhekk tista' tagħti vantaġġ lil Post Danmark, u tikkostitwixxi għajnuna mill-Istat. Il-valutazzjoni tal-MEOP hija bbażata fuq mudell skontat ta' flussi ta' flus (DCF), li huwa konformi sew, minn perspettiva metodoloġika, ma' prattika aċċettabbli. Madankollu, il-Kummissjoni għandha dubji dwar iċ-ċifri użati għal ċerti parametri ewlenin, bħar-rati ta' tkabbir għas-suq tal-ittri u l-loġistika, u l-kost medju ponderat tal-kapital (WACC). Il-Kummissjoni tqis li l-injezzjonijiet ta' kapital mill-Istati Daniżi u Żvediżi jikkostitwixxu riżorsi tal-Istat imputabbli lill-Istati Daniżi u Żvediżi, li dawn l-injezzjonijiet ta' kapital huma selettivi, u li huma jistgħu jfixklu l-kompetizzjoni u jaffettwaw il-kummerċ bejn l-Istati Membri. Il-Kummissjoni żżomm dubji li l-miżuri twettqu skont il-prinċipju tal-MEOP, u għalhekk li jistgħu jagħtu vantaġġ lil PostNord (direttament) u lil Post Danmark (indirettament), u jikkostitwixxu għajnuna mill-Istat. Il-valutazzjoni tal-MEOP għall-injezzjonijiet ta' kapital mill-Istat tiddependi fuq iffrankar assunt fil-kostijiet ta' finanzjament għal PostNord, peress li l-injezzjonijiet jippermettuh li jżomm il-klassifikazzjoni tal-kreditu tiegħu. Il-Kummissjoni għandha dubji dwar il-kwantifikazzjoni ta' dan it-tfaddil, eż. minħabba li la l-probabbiltà li l-klassifikazzjoni tinżamm mal-injezzjonijiet ta' kapital jew li tintilef fin-nuqqas tagħhom u lanqas il-maturità ta' dejn futur li għandu jiġi ffinanzjat mill-ġdid ma huma kkunsidrati. Sa fejn il-miżuri vvalutati fid-deċiżjoni preżenti jikkostitwixxu għajnuna mill-Istat, il-Kummissjoni għandha wkoll dubji li tista' tiġi applikata waħda mir-raġunijiet għall-kompatibbiltà tal-Artikolu 107(2), 107(3) u 106(2) TFUE.
Extracted from C_268_2019.html